стойности, използвани като знаменател за изчисляването на дъмпинговия марж за свързания с него търговец Nanshan Europe, тъй като е изчислила стойността за повечето сделки, вместо да използва данните, предоставени от дружеството. Освен това Комисията е използвала печалбата на несвързан вносител вместо действителната печалба на Nanshan Europe, за да изчисли декларираната CIF стойност. Този аргумент беше частично приет: всички сделки с условия на доставка CIF, както и всички сделки, за които бяха предоставени подкрепящи документи за декларираната стойност, са били възприети като докладвани от дружеството. За текущите сделки декларираната CIF стойност остава изчислена стойност, макар че е основана на действителната печалба на свързания търговец.
 (134)
 С оглед на това, че Комисията прие някои коментари от заинтересованите страни, представени след разгласяването на предварителните заключения, тя преизчисли съответно дъмпинговите маржове.
 (135)
 Както е посочено в съображение 246 от регламента за временните мерки, степента на съдействие в този случай е висока. Поради това Комисията сметна за подходящо да определи дъмпинговия марж за държавата, който е приложим за всички други неоказали съдействие производители износители, на равнището на най-високия марж, установен за включените в извадката производители износители, а именно Donghai. Така установеният дъмпингов марж беше 98,5 %.
 (136)
 Окончателните дъмпингови маржове, изразени като процент от цената CIF (стойност, застраховка и навло) на границата на Съюза, без платено мито, са, както следва:
 Дружество
 Окончателен дъмпингов марж
 Yantai Donghai Aluminum Foil Co., Ltd.,
 98,5 %
 Jiangsu Zhongji Lamination Materials Co., Ltd.
 81,5 %
 Xiamen Xiashun Aluminium Foil Co., Ltd.
 16,1 %
 Други оказали съдействие дружества
 69,5 %
 Всички други дружества
 98,5 %
 (137)
 Изчисленията на индивидуалните дъмпингови маржове, както и на корекциите, направени вследствие на коментарите, представени след разгласяването на предварителните заключения, бяха разгласени на включените в извадката производители износители като част от специфично за дружеството оповестяване.
 4. ВРЕДА
 4.1. Определяне на съответния пазар на Съюза
 (138)
 След приемането на регламента за временните мерки Manreal повтори искането, вече предявено след започването на разследването, Комисията да събере и анализира поотделно данни, свързани със свободния пазар и с пазара за собствено потребление.
 (139)
 Освен общата бележка Manreal не се обоснова защо данните, събрани от Комисията по отношение на пазара за собствено потребление, не са надеждни. Поради това Комисията отхвърли искането за събиране на допълнителни данни за пазара за собствено потребление и се позовава на данните, посочени в таблица 2 по-долу. Поради липсата на други искания Комисията потвърди временното заключение, направено в съображение 253 от регламента за временните мерки.
 4.2. Потребление на Съюза
 (140)
 Комисията установи потреблението на Съюза въз основа на отговорите, предоставени от производителите от Съюза на антидъмпинговия въпросник, на макровъпросника, както и въз основа на данните за вноса от Евростат.
 (141)
 През разглеждания период потреблението на Съюза се е променяло, както следва. Комисията оповестява отново таблицата за потреблението на Съюза, като закръгляването на две цифри беше коригирано:
 Таблица 2
 Потребление на Съюза (в тонове)
 2017 г.
 2018 г.
 2019 г.
 РП
 Общо потребление на Съюза
 201 281
 201 696
 191 084
 189 149
 Индекс
 100
 100
 95
 94
 Пазар за собствено потребление
 27 209
 27 340
 28 727
